text: Tre lettere tiltalt for at stjæle olie
  14 maj 2013 kl. 14.40
  Tre mænd fra Letland er tiltalt for 27 gange ulovligt at have tappet olie fra forsvarets rørledning i Jylland.
  I dag var en 40-årig, en 36-årig og en 31-årig fra Letland i retten i Esbjerg.
  De var tiltalt for at have tappet olie fra forsvarets rørledning.
  Syd- og Sønderjyllands politi mener, at de tre begyndte deres ulovlige tapninger midt i marts 2012 og fortsatte, til de blev anholdt i november.
  Aftapningerne kunne hver gang ses som kortvarige trykfald i olierørledningen. Politiet regner med, at der hver gang er blevet tappet cirka 1000 liter diesel, som er kørt væk i en beholder skjult i en varevogn.
  De tre har siddet varetægtsfængslet siden anholdelsen.
  Der falder sandsynlivis dom i sagen i morgen.
  